b'\n_START_ARTICLE_\nNavzkri\xc5\xbenolistni svi\xc5\xa1\xc4\x8d\n_START_SECTION_\nOpis rastline\n_START_PARAGRAPH_\nSteblo je \xc5\xa1krlatasto in gosto olistano z nasprotno rasto\xc4\x8dimi listi, za vsakim od gornjih listov pa rastejo modri cvetovi. Podobno kot pri drugih svi\xc5\xa1\xc4\x8dih so cvetni listi zra\xc5\xa1\xc4\x8deni v cev, ki je pri navzkri\xc5\xbenolistnem svi\xc5\xa1\xc4\x8du sestavljena iz \xc5\xa1tirih ven\xc4\x8dnih listov (navadno imajo cvetovi svi\xc5\xa1\xc4\x8dev pet ven\xc4\x8dnih listov), kar zelo olaj\xc5\xa1a prepoznavanje._NEWLINE_Cvetovi so dvospolni (imajo mo\xc5\xa1ke in \xc5\xbeenske organe). Opra\xc5\xa1ujejo jih \xc4\x8dmrlji in metulji.\n_START_SECTION_\nRaz\xc5\xa1irjenost\n_START_PARAGRAPH_\nNavzkri\xc5\xbenolistni svi\xc5\xa1\xc4\x8d raste od srednje in ju\xc5\xbene Evrope in sega vse do zahodne Azije. Raste po suhih kamnitih travnikih in med grmovjem po apnen\xc4\x8dastih tleh od ni\xc5\xbein do montanskega (gorskega) pasu. V Sloveniji jo najdemo predvsem na suhih travnikih vi\xc5\xa1e v gorah in tudi v alpskih dolinah.'